റേഷന് കടകളിലും എന്എഫ്എസ്എയിലും പരിശോധന നടത്തി കൊച്ചി: മൂവാറ്റുപുഴ താലൂക്കിലെ റേഷന് കടകളിലും എന്എഫ്എസ്എ ഡിപ്പോയിലും ജില്ലാ സപ്ലൈ ഓഫീസറുടെ നേതൃത്വത്തില് താലൂക്ക് സപ്ലൈ ഓഫീസറും, റേഷനിംഗ് ഇന്സ്പെക്ടര്മാര്, സപ്ലൈകോ ക്യുസി എന്നിവര് ചേര്ന്ന് പരിശോധന നടത്തി. കഴിഞ്ഞ ദിവസം മൂവാറ്റുപുഴ താലൂക്കിലെ മിക്ക കടകളിലും കാലാവധി തീര്ന്ന ആട്ടയും ഗുണമേന്മ ഇല്ലാത്ത ഭക്ഷ്യധാന്യങ്ങളും സ്റ്റോക്ക് ഉളളതായ പത്രവാര്ത്ത ഉണ്ടായിരുന്നു. പരിശോധനകളില് രണ്ട് കടകളിലായി മൂന്ന് ചാക്ക് ഗുണനിലവാരമില്ലാത്ത അരി കണ്ടെത്തി. അവ കാര്ഡ് ഉടമകള്ക്ക് വിതരണം നടത്തരുതെന്ന് കര്ശന നിര്ദ്ദേശം നല്കി. ഒക്ടോബര് അഞ്ചു മുതല് 20 വരെ വില്പ്പന കാലാവധിയുളള ആട്ടയാണ് നിലവില് റേഷന് കടകളില് സ്റ്റോക്കുളളത്. എാകദേശം 775 ലോഡ് ഭക്ഷ്യധാന്യങ്ങളാണ് മാസംന്തോറും എഫ്സിഐ മില്ലുകളില് നിന്നും സിഎംആര് മില്ലുകളില് നിന്നും എന്എഫ്എസ്എ ഗോഡൗണുകളിലേക്കും തുടര്ന്ന് റേഷന് കടകളിലേക്കും എത്തുന്നത്. ഏതെങ്കിലും വിതരണ യോഗ്യമല്ലാത്ത ഭക്ഷ്യധാന്യം കടയില് എത്തുകയാണെങ്കില് അത് കാര്ഡുടമകള്ക്ക് വിതരണം നടത്തുവാന് പാടില്ലാത്തതാണെന്ന് ജില്ലാ സപ്ലൈ ഓഫീസര് അറിയിച്ചു.